ddrg/super_eurlex huggingface dataset:
DA Den Europæiske Unions Tidende C 198/33

Rettens dom af 30. april 2015 — Polynt og Sitre mod ECHA

(Sag T-134/13) (1)

((REACH - identifikation af visse respiratorisk sensibiliserende stoffer som særligt problematiske stoffer - problematisk i samme grad - annullationssøgsmål - umiddelbart berørt - formaliteten - ret til forsvar - proportionalitet))

(2015/C 198/43)

Processprog: engelsk

Parter

Sagsøgere: Polynt SpA (Scanzorosciate, Italien) og Sitre Srl (Milano, Italien) (ved advokaterne C. Mereu og K. Van Maldegem)

Sagsøgt: Det Europæiske Kemikalieagentur (ECHA) (ved M. Heikkilä, W. Broere og T. Zbihlej, som befuldmægtigede)

Intervenienter til støtte for sagsøgerne: New Japan Chemical (Osaka, Japan) og REACh ChemAdvice GmbH (Kelkheim, Tyskland) (ved C. Mereu og K. Van Maldegem)

Intervenienter til støtte for sagsøgte: Kongeriget Nederlandene (ved B. Koopman, M. Bulterman og C. Schillemans, som befuldmægtigede) og Europa-Kommissionen (ved K. Mifsud-Bonnici og K. Talabér-Ritz, som befuldmætigede)

Sagens genstand

Begæring om delvis annullation af afgørelse ED/169/2012 truffet den 18. december 2012 af Det Europæiske Kemikalieagentur (ECHA) vedrørende optagelse af særligt problematiske stoffer på kandidatlisten i henhold til artikel 59 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1), for så vidt som denne afgørelse vedrører cyclohexane-1,2-dicarboxylic anhydride (EF nr. 201-604-9), cis-cyclohexane-1,2-dicarboxylic anhydride (EF nr. 236-086-3) og trans-cyclohexane-1,2-dicarboxylic anhydride (EF nr. 238-009-9)

Konklusion

1) Det Europæiske Kemikalieagentur (ECHA) frifindes.

2) Polynt SpA og Sitre Srl bærer deres egne omkostninger og betaler de omkostninger, der er afholdt af ECHA.

3) Kongeriget Nederlandene, Europa-Kommissionen, New Japan Chemical og REACh ChemAdvice bærer deres egne omkostninger.

(1) EUT C 129 af 4.5.2013.
DA Den Europæiske Unions Tidende C 198/33

Rettens dom af 30. april 2015 — Hitachi Chemical Europe m.fl. mod ECHA

(Sag T-135/13) (1)

((REACH - identifikation af visse respiratorisk sensibiliserende stoffer som særligt problematiske stoffer - problematisk i samme grad - annullationssøgsmål - umiddelbart berørt - formaliteten - ret til forsvar - proportionalitet))

(2015/C 198/44)

Processprog: engelsk

Parter

Sagsøgere: Hitachi Chemical Europe GmbH (Düsseldorf, Tyskland), Polynt SpA (Scanzorosciate, Italien) og Sitre Srl (Milano, Italien) (ved advokaterne C. Mereu og K. Van Maldegem)

Sagsøgte: Det Europæiske Kemikalieagentur (ECHA) (ved M. Heikkilä, W. Boere og T. Zbihlej, som befuldmægtigede)

Intervenienter til støtte for sagsøgerne: REACh ChemAdvice GmbH (Kelkheim, Tyskland) og New Japan Chemical (Osaka, Japan) (ved C. Mereu og K. Van Maldegem)

Intervenienter til støtte for sagsøgte: Kongeriget Nederlandene (ved B. Koopman, M. Bulterman og C. Schillemans, som befuldmægtigede) og Europa-Kommissionen (ved K. Mifsud-Bonnici og K. Talabér-Ritz, som befuldmægtigede)

Sagens genstand

Begæring om delvis annullation af afgørelse ED/169/2012 truffet den 18. december 2012 af Det Europæiske Kemikalieagentur (ECHA) vedrørende optagelse af særligt problematiske stoffer på kandidatlisten i henhold til artikel 59 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1), for så vidt som denne afgørelse vedrører hexahydromethylphthalsyreanhydrid (EF nr. 247-094-1), hexahydro-4-methylphthalsyreanhydrid (EF nr. 243-072-0) hexahydro-1-methylphthalsyreanhydrid (EF nr. 256-356-4), og hexahydro-3-methylphthalsyreanhydrid (EF nr. 260-566-1).

Konklusion

1) Det Europæiske Kemikalieagentur (ECHA) frifindes.

2) Hitachi Chemical Europe GmbH, Polynt SpA og Sitre Srl bærer deres egne omkostninger og betaler de omkostninger, der er afholdt af ECHA.

3) Kongeriget Nederlandene, Europa-Kommissionen, REACh ChemAdvice GmbH og New Japan Chemical bærer deres egne omkostninger.

(1) EUT C 129 af 4.5.2013.
DA Den Europæiske Unions Tidende C 262/21

Rettens dom af 16. juni 2015 — H.P. Gauff Ingenieure mod KHIM — Gauff (Gauff THE ENGINEERS WITH THE BROADER VIEW)

(Sag T-586/13) (1)

((EF-varemærker - indsigelsessag - ansøgning om EF-figurmærket Gauff THE ENGINEERS WITH THE BROADER VIEW - de ældre nationale og EF-ord- og figurmærker GAUFF - relative registreringshindringer - delvist afslag på registrering - begæring om restitutio in integrum - artikel 81, i forordning (EF) nr. 207/2009))

(2015/C 262/27)

Processprog: tysk

Parter

Sagsøger: H.P. Gauff Ingenieure GmbH & Co. KG — JBG (Nürnberg, Tyskland) (ved advokat G. Schneider-Rothhaar)

Sagsøgt: Kontoret for Harmonisering i det Indre Marked (Varemærker og Design) (ved A. Schifko, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Gauff GmbH & Co. Engineering KG (Nürnberg, Tyskland) (ved advokat A. Molnar)

Sagens genstand

Søgsmål anlagt til prøvelse af afgørelse truffet den 5. september 2013 af Første Appelkammer ved Kontoret for Harmonisering i det Indre Marked (Varemærker og Design) (sag R 118/2013-1) vedrørende en begæring om restitutio in integrum

Konklusion

1) Kontoret for Harmonisering i det Indre Marked (Varemærker og Design) frifindes.

2) H.P. Gauff Ingenieure GmbH & Co. KG — JBG bærer sine egne omkostninger og betaler Harmoniseringskontorets omkostninger.

3) Gauff Ingenieure GmbH & Co. KG bærer sine egne omkostninger.

(1) EUT C 24 af 25.1.2014.
1)

Dommen afsagt af Retten for EU-Personalesager (Tredje Afdeling), Z mod Domstolen (F-88/09 og F-48/10, Sml. Pers., EU:F:2012:171), ophæves, for så vidt som det anbringende, der er fremsat i sag F-48/10 om klageudvalgets manglende kompetence og om ulovligheden af artikel 4 i Den Europæiske Unions Domstols afgørelse af 4. maj 2004 om udøvelsen af de beføjelser, der er tillagt ansættelsesmyndigheden i henhold til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, derved forkastes som irrelevant.
DA Den Europæiske Unions Tidende C 262/19

Rettens dom af 24. juni 2015 — Italien mod Kommissionen

(Sag T-527/13) (1)

((Statsstøtte - mælkeafgifter - støtte, som Italien har tildelt mælkeproducenter - støtteordning knyttet til tilbagebetaling af mælkeafgifter - betinget beslutning - manglende overholdelse af en betingelse, der gav mulighed for at anerkende støttens forenelighed med det indre marked - de minimis-støtte - eksisterende støtte - ny støtte - ændring af eksisterende støtte - proceduren for kontrol med statsstøtte - begrundelsespligt - bevisbyrde))

(2015/C 262/25)

Processprog: italiensk

Parter

Sagsøger: Den Italienske Republik (ved G. Palmieri, som befuldmægtiget, bistået af advokaterne S. Fiorentino og P. Grasso)

Sagsøgt: Europa-Kommissionen (ved D. Grespan, D. Nardi og P. Němečková, som befuldmægtigede)

Sagens genstand

Påstand om annullation af Kommissionens afgørelse 2013/665/EU af 17. juli 2013 om statsstøtte SA.33726 (11/C) (ex SA.33726 (11/NN)) — ydet af Italien (henstand med betalingen af mælkeafgifter) (EUT L 309, s. 40)

Konklusion

1) Artikel 1, stk. 2, i Kommissionens afgørelse 2013/665/EU af 17. juli 2013 om statsstøtte SA.33726 (11/C) (ex SA.33726 (11/NN)) — ydet af Italien (henstand med betalingen af mælkeafgifter) annulleres.

2) Denne afgørelses artikel 2-4 annulleres, for så vidt som de vedrører dels den af afgørelsens artikel 1, stk. 2, omhandlede støtteordning, dels den individuelle støtte, der er indrømmet i medfør af denne støtteordning.

3) I øvrigt frifindes Europa-Kommissionen.

4) Den Italienske Republik og Kommissionen bærer hver deres egne omkostninger.

(1) EUT C 344 af 23.11.2013.
DA Den Europæiske Unions Tidende C 245/16

Rettens dom af 11. juni 2015 — McCullough mod Cedefop

(Sag T-496/13) (1)

((Aktindsigt - forordning (EF) no 1049/2001 - dokumenter vedrørende tildeling af offentlige kontrakter og indgåelse af de kontrakter, som følger heraf - anmodning om fremlæggelse af dokumenter i forbindelse med en straffesag - afslag på aktindsigt - undtagelse vedrørende beskyttelse af privatlivets fred og den enkeltes integritet - undtagelse vedrørende beskyttelse af beslutningsprocessen))

(2015/C 245/19)

Processprog: engelsk

Parter

Sagsøger: Colin Boyd McCullough (Thessalonique, Grækenland) (ved advokat G. Matsos)

Sagsøgt: Det Europæiske Center for Udvikling af Erhvervsuddannelse (Cedefop) (først ved C. Lettmayr, som befuldmægtiget, derefter ved M. Fuchs, som befuldmægtiget, bistået først af advokat E. Petritsi, derefter af advokaterne E. Petritsi og E. Roussou, dernæst af advokaterne E. Roussou og P. Anestis, og endelig af P. Anestis)

Sagens genstand

Påstand om annullation af Cedefop’s afgørelse af 15. juli 2013 om afslag på at give sagsøgeren aktindsigt i bestyrelsens, præsidiets og styregruppen »Knowledge Management System«’s mødereferater udfærdiget i perioden fra den 1. januar 2002 til den 31. december 2005, påstand om, at Cedefop tilpligtes at tilstille sagsøgeren de ønskede dokumenter, og påstand om, at der i henhold til artikel 16 i Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (EFT L 39, s. 1) og artikel 1 i protokollen om Den Europæiske Unions privilegier og immuniteter, gives bemyndigelse til, at de græske myndigheder kan krænke Cedefop’s lokaler og bygninger i henhold til gældende græsk ret, efterforske, ransage og konfiskere i disse lokaler og bygninger med det formål at finde og tilvejebringe de ønskede dokumenter og at efterforske mulige forbrydelser.

Konklusion

1) Det Europæiske Center for Udvikling af Erhvervsuddannelse’s afgørelse af 15. juli 2013 om afslag på at give sagsøgeren aktindsigt i bestyrelsens, præsidiets og styregruppen »Knowledge Management System«’s mødereferater udfærdiget i perioden fra den 1. januar 2002 til den 31. december 2005 annulleres, for så vidt som der heri gives afslag på aktindsigt i bestyrelsens og præsidiets mødereferater, undtagen for så vidt angår adgang til navnene på disses medlemmer.

2) I øvrigt frifindes Det Europæiske Center for Udvikling af Erhvervsuddannelse (Cedefop).

3) Cedefop bærer sine egne omkostninger og betaler tre fjerdedele af Colin Boyd McCulloughs omkostninger.

4) Colin Boyd McCullough bærer en fjerdedel af sine egne omkostninger.

(1) EUT C 344 af 23.11.2013.
1)

Afgørelse truffet den 4. marts 2013 af Andet Appelkammer ved Kontoret for Harmonisering i det Indre Marked (Varemærker og Design) (sag R 2196/2011-2) annulleres, for så vidt som den erklærer EF-figurmærket STAYER ugyldigt for »dele af maskiner, diamantskæreværktøjer til skæring, fræsning og rengøring; borehoveder og skiver til skæring af marmor, granit, sten, sandsten, gulvfliser, teglsten, mursten, beton, macadam og mere generelt skæreværktøjer, såsom dele af maskiner indeholdt i klasse 7« i klasse 7 samt for »hånddrevne slibeværktøjer (skiver og slibeskiver)« i klasse 8.
DA Den Europæiske Unions Tidende C 236/34

Rettens dom af 4. juni 2015 — Versorgungswerk der Zahnärztekammer Schleswig-Holstein mod ECB

(Sag T-376/13) (1)

((Aktindsigt - afgørelse 2004/258/EF - udvekslingsaftale af 15. februar 2012 mellem Grækenland og ECB og Eurosystemets nationale centralbanker - bilag A og B - delvist afslag på aktindsigt - offentlighedens interesse - Unionens eller en medlemsstats valutapolitik - ECB eller Eurosystemets nationale centralbankers interne finanser - stabiliteten af det finansielle system i Unionen))

(2015/C 236/45)

Processprog: tysk

Parter

Sagsøger: Versorgungswerk der Zahnärztekammer Schleswig-Holstein (Kiel, Tyskland) (ved advokaterne O. Hoepner og D. Unrau)

Sagsøgt: Den Europæiske Centralbank (ECB) (ved A. Sáinz de Vicuña Barroso, S. Lambrinoc og K. Laurinavičius, som befuldmægtigede, bistået af advokaterne H.-G. Kamann og P. Gey)

Sagens genstand

Påstand om annullation af Den Europæiske Centralbanks afgørelse af 22. maj 2013, der blev meddelt sagsøgeren ved skrivelse af dennes formand, om delvist afslag på begæringen om aktindsigt i bilag A og B til »Exchange agreement dated 15. February 2012 among the Hellenic Republic and the European Central Bank and the Eurosystem NCBs listed herein« (udvekslingsaftale af 15. februar 2012 mellem Den Hellenske Republik og Den Europæiske Centralbank og Eurosystemets nationale centralbanker, der nævnes deri).

Konklusion

1) Den Europæiske Centralbank frifindes.

2) Versorgungswerk der Zahnärztekammer Schleswig-Holstein betaler sagens omkostninger.

(1) EUT C 260 af 7.9.2013.
DA Den Europæiske Unions Tidende C 236/36

Rettens dom af 3. juni 2015 — Giovanni Cosmetics mod KHIM — Vasconcelos & Gonçalves (GIOVANNI GALLI)

(Sag T-559/13) (1)

((EF-varemærker - indsigelsessag - ansøgning om EF-figurmærket GIOVANNI GALLI - det ældre EF-ordmærke GIOVANNI - relativ registreringshindring - ingen risiko for forveksling - artikel 8, stk. 1, litra b), i forordning (EF) nr. 207/2009 - et fornavns og et efternavns fornødne særpræg))

(2015/C 236/48)

Processprog: engelsk

Parter

Sagsøger: Giovanni Cosmetics, Inc. (Rancho Dominguez, Californien, De Forenede Stater) (ved advokaterne J. van den Berg og M. Meddens-Bakker)

Sagsøgt: Kontoret for Harmonisering i det Indre Marked (Varemærker og Design) (ved M. Rajh, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Vasconcelos & Gonçalves, SA (Lissabon, Portugal)

Sagens genstand

Søgsmål anlagt til prøvelse af afgørelse truffet den 13. august 2013 af Andet Appelkammer ved Kontoret for Harmonisering i det Indre Marked (Varemærker og Design) (sag R 1189/2012-2) vedrørende en indsigelsessag mellem Giovanni Cosmetics, Inc. og Vasconcelos & Gonçalves, SA

Konklusion

1) Kontoret for Harmonisering i det Indre Marked (Varemærker og Design) frifindes.

2) Giovanni Cosmetics, Inc. betaler sagens omkostninger.

(1) EUT C 24 af 25.1.2014.
DA Den Europæiske Unions Tidende C 236/37

Rettens dom af 3. juni 2015 — Luxembourg Pamol (Cyprus) og Luxembourg Industries mod Kommissionen

(Sag T-578/13) (1)

((Annullationssøgsmål - plantebeskyttelsesmidler - offentliggørelse af dokumenter vedrørende optagelse af aktive stoffer - afslag på en anmodning om fortrolig behandling af visse oplysninger - den anfægtede retsakt kan ikke tilskrives sagsøgte - afvisning))

(2015/C 236/49)

Processprog: engelsk

Parter

Sagsøgere: Luxembourg Pamol (Cyprus) Ltd (Nicosia, Cypern) og Luxembourg Industries Ltd (Tel-Aviv, Israel) (ved advokaterne C. Mereu og K. van Maldegem)

Sagsøgt: Europa-Kommissionen (ved G. von Rintelen og P. Ondrůšek, som befuldmægtigede)

Sagens genstand

Påstand om annullation af Kommissionens afgørelse, der blev meddelt ved Den Europæiske Fødevaresikkerhedsautoritets (EFSA) skrivelse af 8. oktober 2013, om at offentliggøre visse dele af de dokumenter, med hensyn til hvilke sagsøgerne havde anmodet om fortrolig behandling.

Konklusion

1) Sagen afvises.

2) Luxembourg Pamol (Cyprus) Ltd og Luxembourg Industries Ltd betaler sagens omkostninger, herunder omkostningerne i forbindelse med sagen om foreløbige forholdsregler.

(1) EUT C 45 af 15.2.2014.
1)

Dom afsagt af EU-Personaleretten (Anden Afdeling) den 30. september 2013 i sag BP mod FRA (F-38/12, Sml. Pers, EU:F:2013:138) ophæves, for så vidt som retten frifandt sagsøgte i det søgsmål, der var anlagt til prøvelse af afgørelsen truffet af Den Europæiske Unions Agentur for Grundlæggende Rettigheder(FRA), der er indeholdt i en skrivelse af 27. februar 2012, om ikke at forlænge BP’s ansættelseskontrakt som kontraktansat.
DA Den Europæiske Unions Tidende C 346/20

Rettens dom af 9. september 2015 — Philips mod Kommissionen

(Sag T-92/13) (1)

((Konkurrence - karteller - verdensmarkedet for katoderør til tv- og computerskærme - afgørelse, som fastslår en overtrædelse af artikel 101 TEUF og EØS-aftalens artikel 53 - aftaler og samordnet praksis vedrørende priser, opdeling af markeder og produktionskapacitet - samlet og vedvarende overtrædelse - moderselskabets ansvar for overtrædelse begået af den fælles virksomhed - ligebehandling - beregningsmetoden for bøden - hensyntagen til værdien af afsætningen af katoderør i form af forarbejdede produkter - hensyntagen til gennemsnitsværdien af de salg, der blev registreret i overtrædelsesperioden - hensyntagen til koncernens samlede omsætning - proportionalitet - varigheden af den administrative procedure))

(2015/C 346/22)

Processprog: engelsk

Parter

Sagsøger: Koninklijke Philips Electronics NV (Eindhoven, Nederlandene) (ved advokaterne J. de Pree og S. Molin)

Sagsøgt: Europa-Kommissionen(først ved C. Hödlmayr, M. Kellerbauer og P. Van Nuffel, derefter ved M. Kellerbauer, P. Van Nuffel og A. Biolan, og endeligt ved M. Kellerbauer, P. Van Nuffel og V. Bottka, som befuldmægtigede)

Sagens genstand

Principalt påstand om delvis annullation af Kommissionens afgørelse K(2012) 8839 endelig af 5. december 2012 vedrørende en procedure i henhold til artikel 101 TEUF og EØS-aftalens artikel 53 (sag COMP/39.437 — TV og computer skærmrør) og subsidiært påstand om ophævelse eller nedsættelse af den bøde, sagsøgeren er blevet pålagt.

Konklusion

1) Europa-Kommissionen frifindes.

2) Koninklijke Philips Electronics NV betaler sagens omkostninger.

(1) EUT C 108 af 13.4.2013.
1)

Artikel 1, stk. 2, litra d), i Kommissionens afgørelse C(2012) 8839 final af 5. december 2012 vedrørende en procedure efter artikel 101 TEUF og EØS-aftalens artikel 53 (sag COMP/39.437 — Katoderør til tv- og computerskærme) annulleres delvist, for så vidt som den fastslår, at Toshiba Corp. har deltaget i et verdensomspændende kartel på markedet for katoderør til farve-tv fra den 16. maj 2000 til den 31. marts 2003.
1)

Kommissionens gennemførelsesafgørelse 2013/214/EU af 2. maj 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres for så vidt angår pålæggelsen af en finansiel korrektion på 2 % på Den Hellenske Republik, for så vidt angår underforanstaltningerne vedrørende landbrugsmiljø »økologisk landbrug« og »økologisk opdræt«.
DA Den Europæiske Unions Tidende C 302/45

Rettens dom af 15. juli 2015 — Dennekamp mod Parlamentet

(Sag T-115/13) (1)

((Aktindsigt - forordning (EF) nr. 1049/2001 - dokumenter vedrørende medlemskab af den supplerende pensionsordning for visse medlemmer af Europa-Parlamentet - afslag på aktindsigt - undtagelse vedrørende beskyttelse af privatlivets fred og den enkeltes integritet - artikel 8, litra b), i forordning (EF) nr. 45/2001 - videregivelse af personoplysninger - betingelser vedrørende nødvendigheden af videregivelse af personoplysninger og risikoen for krænkelse af den pågældende persons legitime interesser))

(2015/C 302/57)

Processprog: engelsk

Parter

Sagsøger: Gert-Jan Dennekamp (Giethoorn, Nederlandene) (ved advokaterne O. Brouwer, T. Oeyen og E. Raedts)

Sagsøgt: Europa-Parlamentet (ved N. Lorenz og N. Görlitz, som befuldmægtigede)

Intervenienter til støtte for sagsøgeren: Republikken Finland (ved H. Leppo, som befuldmægtiget), Kongeriget Sverige (først ved A. Falk, C. Meyer-Seitz, S. Johannesson og U. Persson, derefter ved A. Falk, C. Meyer-Seitz, U. Persson, E. Karlsson, L. Swedenborg, C. Hagerman og F. Sjövall, som befuldmægtigede) og Den Europæiske Tilsynsførende for Databeskyttelse (EDPS) (ved A. Buchta og U. Kallenberger, som befuldmægtigede)

Sagens genstand

Påstand om annullation af Parlamentets afgørelse A (2012) 13180 af 11. december 2012, hvorved sagsøgeren fik afslag på aktindsigt i visse dokumenter vedrørende medlemskab af den supplerende pensionsordning for visse medlemmer af Europa-Parlamentet

Konklusion

1) Det er ufornødent at træffe afgørelse om den i sagen nedlagte påstand om annullation af Parlamentets afgørelse A (2012) 13180 af 11. december 2012, hvorved Gert-Jan Dennekamp fik afslag på aktindsigt i visse dokumenter vedrørende medlemskab af den supplerende pensionsordning for visse medlemmer af Europa-Parlamentet, i det omfang afgørelsen gav afslag på aktindsigt i navnene på de 65 medlemmer af Parlamentet, som er sagsøgere i de sager, der gav anledning til kendelse af 15. december 2010, Albertini m.fl. og Donnelly mod Parlamentet (T 219/09 og T 326/09, Sml., EU:T:2010:519), og dom af 18. oktober 2011, Purvis mod Parlament (T-439/09, Sml., EU:T:2011:600).

2) Afgørelse A (2012) 13180 annulleres, i det omfang den giver afslag på aktindsigt i navnene på deltagerne af Parlamentets supplerende pensionsordning, der som medlemmer af Europa-Parlamentets plenarforsamling reelt har deltaget i afstemningen om denne supplerende pensionsordning ved afstemningerne den 24. april 2007, den 22. april 2008 og den 10. maj 2012.

3) I øvrigt frifindes Europa-Parlamentet.

4) Parlamentet bærer sine egne omkostninger og betaler tre fjerdedele af Gert-Jan Dennekamps omkostninger.

5) Gert-Jan Dennekamp bærer en fjerdedel af sine egne omkostninger.

6) Den Europæiske Tilsynsførende for Databeskyttelse (EDPS), Den Finske Republik og Kongeriget Sverige bærer deres egne omkostninger.

(1) EUT C 114 af 20.4.2013.
DA Den Europæiske Unions Tidende C 302/49

Rettens dom af 15. juli 2015 — Spanien mod Kommissionen

(Sag T-561/13) (1)

((EUGFL - garantisektionen - EGFL og ELFUL - udgifter, som er udelukket fra finansiering - program for udvikling af landdistrikterne for Galicien (2007 2013) - (støtte til udvikling af landdistrikterne - kompensationen for naturlige ulemper - udgifter afholdt af Spanien - kontrol på stedet - forpligtelsen til optælling af dyr - artikel 10, stk. 2 og 4, og artikel 14, stk. 2, i forordning (EF) nr. 1975/2006 - artikel 35, stk. 1, i forordning (EF) nr. 796/2004 - proceduren for afsigelse af udeblivelsesdom))

(2015/C 302/63)

Processprog: spansk

Parter

Sagsøger: Kongeriget Spanien (først ved abogado del Estado N. Díaz Abad, derefter ved abogado del Estado M. Sampol Pucurull)

Sagsøgt: Europa-Kommissionen (ved I. Galindo Martín og P. Rossi, som befuldmægtigede)

Sagens genstand

Delvis annullation af Kommissionens gennemførelsesafgørelse 2013/433/EU af 13. august 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 219, s. 49), for så vidt som den vedrører udgifter, som Kongeriget Spanien har afholdt med et beløb på 7 57 968,97 EUR

Konklusion

1) Europa-Kommissionen frifindes.

2) Kongeriget Spanien betaler sagens omkostninger.

(1) EUT C 367 af 14.12.2013.